**ПРОТОКОЛ № 30**

01.11.2015 г.

 Днес, 01.11.2015 година в 06:00 часа в заседателната зала на Община Троян се събра Общинската избирателна комисия в състав:

 1. Емил Дамянов Цветанов - председател

 2. Мариета Василева Иванова – заместник-председател

 3. Елка Иванова Ангелова - секретар

 4. Павлина Минкова Комитова - член

 5. Дария Цочева Стоименова - член

 6. Димитър Георгиев Вучков - член

 7. Севил Юсеинова Кабакчиева-Толева - член

 8. Свилен Енчев Димитров - член

 9. Христо Колев Варчев – член

 10. Красимира Георгиева Славкова – член

 11. Станка Василева Драганска-Николова – член.

На лице е кворум. ОИК – Троян може да приема решения.

 **Беше определен следния дневен ред:**

1. Извършване на замени в секционни избирателни комисии.
2. Неявили се членове на секционни избирателни комисии.
3. Разглеждане на жалби и сигнали.
4. Приемане на решения за избиране на кмет на община и кметове на кметства.

След проведено поименно гласуване с 11 /единадесет/ гласа „за“ беше приет дневният ред за заседанието.

**По точка първа от дневния ред:**

1. След проведено поименно гласуване, с 11 /единадесет/ гласа „за“, „против“ – няма, на основание чл.87, ал.1, т.18 от Изборния кодекс, ОИК-Троян прие следното:

**Р Е Ш Е Н И Е: № 298-МИ**

Относно: Извършване на замени в СИК № 113400008.

При отваряне на секция 113400008 не се е явил член на секционната комисия – Теменуга Цанкова Калинска. Председателя на комисията информира ОИК-Троян, че същата внезапно е заболяла. Т. Калинска е предложена за член от МК „Демократично Бъдеще“. При проведен разговор с предложения за резервен член Милкана Стефанова Христова, същата заяви, че е съгласна да бъде назначена за член на комисията.

Предвид изложеното и на основание чл.87, ал.1, т.18 ОИК-Троян,

**Р Е Ш И:**

Назначава Милкана Стефанова Христова за член на СИК № 113400008.

Анулира издаденото удостоверение на Теменуга Цанкова Калинска. Да се издаде удостоверение на новоназначения член.

Решението подлежи на обжалване в тридневен срок пред ЦИК, по реда на чл. 88 от ИК.

1. След проведено поименно гласуване, с 11 /единадесет/ гласа „за“, „против“ – няма, на основание чл.87, ал.1, т.18 от Изборния кодекс, ОИК-Троян прие следното:

**Р Е Ш Е Н И Е: № 299-МИ**

Относно: Извършване на замени в СИК № 113400008.

При отваряне на секция 113400008 не се е явил секретаря на секционната комисия – Тодорка Иванова Пиронкова.

Постъпило е предложение с вх. № 205/01.11.2015г. от представляващия ПП „Движение за права и свободи-ДПС“ за назначаване на Поля Йорданова Цветкова за секретар на секцията.

Предвид изложеното и на основание чл.87, ал.1, т.18 ОИК-Троян,

**Р Е Ш И:**

Назначава Поля Йорданова Цветкова за секретар на СИК № 113400008.

Анулира издаденото удостоверение на Тодорка Иванова Пиронкова. Да се издаде удостоверение на новоназначения секретар.

Решението подлежи на обжалване в тридневен срок пред ЦИК, по реда на чл. 88 от ИК.

1. След проведено поименно гласуване, с 11 /единадесет/ гласа „за“, „против“ – няма, на основание чл.87, ал.1, т.18 от Изборния кодекс, ОИК-Троян прие следното:

**Р Е Ш Е Н И Е: № 300-МИ**

Относно: Извършване на замени в СИК № 113400054.

При отваряне на секция 113400054 не се е явил секретаря на секционната комисия – Мирослава Ценкова Маринова, предложена от ПП „Движение за права и свободи-ДПС“.

При проведен разговор с упълномощен представител на ПП „Движение за права и свободи-ДПС“ същият заяви, че не може да предложи лице, което да бъде назначено на мястото на секретаря.

Предвид изложеното и на основание чл.87, ал.1, т.18 ОИК-Троян,

**Р Е Ш И:**

Назначава Цвятко Маринов Казанджиев за секретар на СИК № 113400054.

Анулира издаденото удостоверение на Мирослава Ценкова Маринова и Цвятко Маринов Казанджиев, в качеството му на член на комисията. Да се издаде удостоверение на новоназначения секретар.

Решението подлежи на обжалване в тридневен срок пред ЦИК, по реда на чл. 88 от ИК.

1. След проведено поименно гласуване, с 11 /единадесет/ гласа „за“, „против“ – няма, на основание чл.87, ал.1, т.18 от Изборния кодекс, ОИК-Троян прие следното:

**Р Е Ш Е Н И Е: № 301-МИ**

Относно: Извършване на замени в СИК № 113400010.

При отваряне на секция 113400010 не се е явил в секционната комисия – Мария Илиева Радкова – член на комисията, предложен от ПП „ББЦ“.

Като резервен член от ПП „ББЦ“ е посочен Йото Георгиев Йотов.

Предвид изложеното и на основание чл.87, ал.1, т.18 ОИК-Троян,

**Р Е Ш И:**

Назначава Йото Георгиев Йотов за член на СИК № 113400010.

Анулира издаденото удостоверение на Мария Илиева Радкова. Да се издаде удостоверение на новоназначения член.

Решението подлежи на обжалване в тридневен срок пред ЦИК, по реда на чл. 88 от ИК.

1. След проведено поименно гласуване, с 11 /единадесет/ гласа „за“, „против“ – няма, на основание чл.87, ал.1, т.18 от Изборния кодекс, ОИК-Троян прие следното:

**Р Е Ш Е Н И Е: № 302-МИ**

Относно: Извършване на замени в СИК № 113400061.

При отваряне на секция 113400061 не се е явил в секционната комисия – Димитър Боянов Димитров – зам.-председател на комисията, предложен от ПП „АБВ“.

Бяха направени неколкократни опити от страна на ОИК-Троян да се свърже с упълномощен представител на ПП „АБВ“, но на посочения телефон не отговори никой.

Предвид изложеното и на основание чл.87, ал.1, т.18 ОИК-Троян,

**Р Е Ш И:**

Назначава Миглена Боянова Хаджийска за зам.-председател на СИК № 113400061.

Анулират издадените удостоверения на Димитър Боянов Димитров и на Миглена Боянова Хаджийска в качеството и на член на комисията. Да се издаде удостоверение на новоназначения зам.-председател.

Решението подлежи на обжалване в тридневен срок пред ЦИК, по реда на чл. 88 от ИК.

**По точка втора от дневния ред:**

След проведено поименно гласуване, с 11 /единадесет/ гласа „за“, „против“ – няма, на основание чл.87, ал.1, т.18 от Изборния кодекс, ОИК-Троян прие следното:

**Р Е Ш Е Н И Е: № 303-МИ**

Относно: Неявили се членове на секционни избирателни комисии.

1. При отваряне на секция 113400018 не се е явил в секционната комисия – Стефан Иванов Филипов – член на комисията, предложен от ПП „Движение за права и свободи-ДПС“.

При проведен разговор с упълномощен представител на ПП „Движение за права и свободи-ДПС“ – Исай Милев, същият заяви, че не може да предложи лице, което да бъде назначено на мястото на неявилия се член.

1. При отваряне на секция 113400009 не се е явил в секционната комисия – Филип Борисов Димитров – член на комисията, предложен от ПП „НФСБ-ВМРО“.

При проведен разговор с упълномощен представител на ПП „НФСБ-ВМРО“ – Тихомир Лилов, същият заяви, че не може да предложи лице, което да бъде назначено на мястото на неявилия се член.

Предвид изложеното и на основание чл.87, ал.1, т.18 ОИК-Троян,

**Р Е Ш И:**

Не назначава нови членове в СИК № 113400018 и в СИК № 113400009. Същите да проведат изборите в намален с по един член състав. Анулира издадените удостоверения на Стефан Иванов Филипов и Филип Борисов Димитров.

Решението подлежи на обжалване в тридневен срок пред ЦИК, по реда на чл. 88 от ИК.

**По точка трета от дневния ред:**

1. След проведено поименно гласуване, с 11 /единадесет/ гласа „за“, „против“ – няма, на основание чл.87, ал.1, т.22 от Изборния кодекс, ОИК-Троян прие следното:

**Р Е Ш Е Н И Е: № 304-МИ**

Относно: Получен сигнал от сдружение „ГИСДИ“.

Получен е сигнал с вх. № 208 / 01.11.2015 г. от Здравка П. Боровска, наблюдател от сдружение “ГИСДИ“. В сигнала се твърди, че при обиколки на избирателните секции наблюдатели на сдружението са установили, че в урните масово се вижда вота на избирателя, което според тях е предпоставка за контролиран вот.

Въпреки, че сигнала не съдържа конкретни данни за конкретни секции и наблюдатели, председателя и секретаря на ОИК-Троян извършиха проверка в секция №113400008, при което констатираха следното:

Поради обстоятелството, че бюлетината за избор на кмет на община съдържа само имената на двама кандидати, при сгъването на същата веднъж по широчина, при пускането и в урната е възможно на някои от бюлетините да се види отбелязаното предпочитание.

Предвид изложеното и на основание чл.87, ал.1, т.1 и т.22 от Изборния кодекс ОИК-Троян,

**Р Е Ш И:**

Указва на секционните избирателни комисии след поставянето на втория печат и откъсване на номера на бюлетината, същата да се сгъне и по дължина, след което да се даде на избирателя за пускане в урната.

Решението да се доведе до знанието на всички СИК на територията на община Троян.

Решението подлежи на обжалване в тридневен срок пред ЦИК, по реда на чл. 88 от ИК.

1. След проведено поименно гласуване, с 11 /единадесет/ гласа „за“, „против“ – няма, на основание чл.87, ал.1, т.22 от Изборния кодекс, ОИК-Троян прие следното:

**Р Е Ш Е Н И Е: № 305-МИ**

Относно: Получен жалба от ПП „ГЕРБ“.

Получена е жалба с вх. № 209 / 01.11.2015 г. от Иван Миховски – упълномощен представител на ПП „ГЕРБ“. В същата се твърди за организирано транспортиране на гласоподаватели до избирателна секция в село Старо село. Посочено е конкретно моторно превозно средство.

ОИК-Троян счита, че не е в нейните правомощия да извършва проверки на лица и моторни превозни средства, поради което и на основание чл.87, ал.1, т.22 от Изборния кодекс ОИК-Троян,

**Р Е Ш И:**

Изпраща жалба с вх. № 209/01.11.2015г. на Районна прокуратура – гр. Троян по компетентност.

Решението подлежи на обжалване в тридневен срок пред ЦИК, по реда на чл. 88 от ИК.

1. След проведено поименно гласуване, с 11 /единадесет/ гласа „за“, „против“ – няма, на основание чл.87, ал.1, т.1 от Изборния кодекс, ОИК-Троян прие следното:

**Р Е Ш Е Н И Е: № 306-МИ**

Относно: Получен сигнал от сдружение „ГИСДИ“.

Получен е сигнал с вх. № 210 / 01.11.2015 г. от Здравка П. Боровска, наблюдател от сдружение „ГИСДИ“. В същия се твърди, че в секция № 113400014 пликът с протокол – оригинал е разпечатан.

Така описаното не представлява нарушение на разпоредбите на Изборния кодекс, поради което и на основание чл. 87, ал.1, т.22 от Изборния кодекс ОИК-Троян,

**Р Е Ш И:**

Оставя без уважение подадения сигнал.

Решението подлежи на обжалване в тридневен срок пред ЦИК, по реда на чл. 88 от ИК.

1. След проведено поименно гласуване, с 11 /единадесет/ гласа „за“, „против“ – няма, на основание чл.87, ал.1, т.1 от Изборния кодекс, ОИК-Троян прие следното:

**Р Е Ш Е Н И Е: № 307-МИ**

Относно: Получен сигнал от сдружение „ГИСДИ“.

Получен е сигнал с вх. № 211 / 01.11.2015 г. от Стефан Русенов, наблюдател от сдружение „ГИСДИ“. В същия се твърди, че при посещението в секциите в село Борима и село Голяма Желязна печатите на секциите не са наранени съгласно Решение 2862/30.10.2015г. на ЦИК.

При извършената проверка се установи, че в секция № 113400065 – село Борима и секция № 113400067 – село Голяма Желязна са оформени протоколи по образец за маркиране на печата – Приложение 78-МИ на изборните книжа.

Предвид изложеното и на основание чл. 87, ал.1, т.22 от Изборния кодекс ОИК-Троян,

**Р Е Ш И:**

Приема за сведение сигнала, подаден от сдружение „ГИСДИ“.

Решението подлежи на обжалване в тридневен срок пред ЦИК, по реда на чл. 88 от ИК.

1. При приемане на решението отсъства Председателя на ОИК-Троян – Емил Цветанов. Същото ще бъде подписано от Зам.-председателя - Мариета Иванова.

След проведено поименно гласуване, с 10 /десет/ гласа „за“, „против“ – няма, на основание чл.87, ал.1, т.22 от Изборния кодекс, ОИК-Троян прие следното:

**Р Е Ш Е Н И Е: № 308-МИ**

Относно: Получена жалба от ПП „БЪЛГАРСКА СОЦИАЛИСТИЧЕСКА ПАРТИЯ“.

Получена е жалба с вх. № 212 / 01.11.2015 г. от Кольо М. Кацаров – упълномощен представител на ПП „БЪЛГАРСКА СОЦИАЛИСТИЧЕСКА ПАРТИЯ“. В същата се твърди, че на 01.11.2015г. във времето между 13:45 и 14:30 часа кандидата за кмет на община Троян на ПП „ГЕРБ“ – Димитър Шишков е влизал в помещенията на СИК с номера 113400009, 113400010 и 113400012, като считат, че това е нерегламентирана агитация в изборния ден и нарушение според Изборния кодекс.

ОИК-Троян извърши проверка в горепосочените СИК посредством разговор с председателите им, в който се оказа, че твърдението изложено в жалбата, отговаря на истината.

Съобразно разпоредбата на чл. 232, ал.1 от Изборния кодекс, по време на гласуването в изборното помещение могат да присъстват само застъпници и представители на партии, коалиции, местни коалиции и инициативни комитети, наблюдатели и представители на средствата за масово осведомяване. Присъствието на кандидати в изборните помещения е регламентирано в чл.230, ал.2 и чл.272 от Изборния кодекс, а именно при откриване на изборния ден и при отваряне на избирателните кутии и установяване на резултатите от гласуването. Като така жалбата се явява основателна.

Предвид изложеното и на основание чл.87, ал.1, т.22 от Изборния кодекс ОИК-Троян,

**Р Е Ш И:**

Указва на всички СИК да не допускат по време на гласуването в изборното помещение присъствието на кандидатите!

Решението да се доведе до знанието на всички СИК на територията на община Троян.

Решението подлежи на обжалване в тридневен срок пред ЦИК, по реда на чл. 88 от ИК.

1. Председателя на ОИК-Троян – Емил Цветанов се присъедини към заседанието.

След проведено поименно гласуване, с 11 /единадесет/ гласа „за“, „против“ – няма, на основание чл.87, ал.1, т.22 от Изборния кодекс, ОИК-Троян прие следното:

**Р Е Ш Е Н И Е: № 309-МИ**

Относно: Получена жалба от ПП „ГЕРБ“.

Получена е жалба с вх. № 214 / 01.11.2015 г. от Иван Миховски – упълномощен представител на ПП „ГЕРБ“. В същата се твърди, че пред СИК с номер 113400051, застъпник на ПП „БЪЛГАРСКА СОЦИАЛИСТИЧЕСКА ПАРТИЯ“ се е опитвал да контролира вота в разговори с желаещите да гласуват. Председателят на ОИК-Троян проведе разговор с председателя на секционната комисия - Санка Димитрова Минева – Минкова, която е предложена за такава от ПП „ГЕРБ“. Същата заяви, че не е установила описаните в жалбата действия от страна на застъпника на ПП „БЪЛГАРСКА СОЦИАЛИСТИЧЕСКА ПАРТИЯ“. Същата заяви, че изборите в секцията протичат при нормална обстановка.

Предвид изложеното и на основание чл.87, ал.1, т.22 от Изборния кодекс ОИК-Троян,

**Р Е Ш И:**

Оставя жалбата, подадена от Иван Миховски – упълномощен представител на ПП “ГЕРБ“, без уважение като неоснователна.

Решението подлежи на обжалване в тридневен срок пред ЦИК, по реда на чл. 88 от ИК.

**По точка четвърта от дневния ред:**

След проведено поименно гласуване, с 11 /единадесет/ гласа „за“, „против“ – няма, на основание чл.87, ал.1, т.26 от Изборния кодекс, ОИК-Троян прие следното:

**Р Е Ш Е Н И Е: № 310-МИ**

Относно: Приемане на решения за избиране на кмет на община и кметове на кметства.

На основание чл.87, ал.1, т.26 от Изборния кодекс, ОИК-Троян,

**Р Е Ш И:**

Приема решение и обявява резултатите от гласуването в изборния ден, както следва:

1. Приема решение за избран кмет на община Троян.
2. Приема решение за избран кмет на кметство село Балканец.
3. Приема решение за избран кмет на кметство село Бели Осъм.
4. Приема решение за избран кмет на кметство село Борима.
5. Приема решение за избран кмет на кметство село Голяма Желязна.
6. Приема решение за избран кмет на кметство село Ломец.
7. Приема решение за избран кмет на кметство село Орешак.
8. Приема решение за избран кмет на кметство село Старо село.
9. Приема решение за избран кмет на кметство село Чифлик.
10. Приема решение за избран кмет на кметство село Шипково.

Приетите решения са неразделна част от протокола на ОИК-Троян. Да се обявят решенията незабавно на таблото на ОИК-Троян пред сградата на община Троян и сайта на ОИК-Троян.

Решението подлежи на обжалване в тридневен срок пред ЦИК, по реда на чл. 88 от ИК.

Заседанието приключи в 02:30 часа на 02.11.2015г.

Неразделна част от настоящия протокол е присъствен лист на членовете на ОИК от 01.11.2015 г.